יאנוש מורגנשטרן

יאנוש "קובה" מורגנשטרן (בפולנית: Janusz Morgenstern, ‏16 בנובמבר 1922 – 6 בספטמבר 2011) היה במאי ומפיק קולנוע יהודי-פולני. יאנוש מורגנשטרן נולד למשפחה יהודית בשנת 1922, בעיירה מיקולינצה (כיום בגבולותיה של אוקראינה) לדוד מורגנשטרן ואסתר (לבית דרוקס). עם סיום בית הספר העממי בעירה המשיך את לימודיו התיכוניים בעיר פשבורסק שם גר דודו, אחי אמו מארק דרוקס, שבביתו גם גר באותן שנים. הדוד מארק היה עורך דין ופילוסוף, והשפעתו הרוחנית והאינטלקטואלית על קובה הייתה רבה. בשנת 1939, עם כניסת הגרמנים לעיירה, גורשו כל היהודים לגטו בעיר הסמוכה טרנופול. ערב האקציה הצליח קובה ועוד חברים לברוח מהגטו אל היערות סביב העיר - שם הסתתרו חודשים רבים על סף מוות מקור ורעב. הוריו שנשארו בגטו התאבדו. בחודשים האחרונים של המלחמה, כשהצבא הרוסי התקדם אל העיירה, ביקש קובה את עזרתו של מנהל בית הספר בו למד בילדותו והלה החביא אותו במרתף ביתו. לאחר המלחמה למד בימוי בבית הספר לקולנוע בלודז' ובתחילת דרכו שימש עוזר במאי לאנדז'יי ויידה. בשנת 1954 סיים את לימודיו ושימש שם כמורה לקולנוע. מאז הפיק וביים עשרות סרטים והוא נודע כאחד הבמאים הנערצים בפולין. בישראל מוכר מורגנשטרן בעיקר דרך הסרט הקצר בן 9 הדקות שיצר בשנת 1961 - אמבולנס, אשר פגש תלמידי תיכון ישראלים רבים בתהליכים חינוכיים על אודות השואה, ובמהלך ביקור ביד ושם. ב-7 באפריל 2011, חשף את הכוכב שלו בשדרת הכוכבים ברחוב פיוטרקובסקה בלודז'. ב-6 בספטמבר 2011 נפטר, ונקבר בבית הקברות הצבאי בורשה בפובזקי (רובע A29-tuje-8) בשדרת ההצטיינות. בטקס השתתפו בין היתר הנשיא ברוניסלב קומורובסקי, שר התרבות בוגדן זדרוייבסקי, חברו רומן פולנסקי ויוצרי קולנוע רבים. בדרכו האחרונה ליוותה אותו המוזיקה של קשישטוף קומדה. בשנת 2022, נחנך חדר עריכה על שמו בבית הספר התיכון מנור בקיבוץ כברי שבגליל. התחתן עם השחקנית קריסטינה צרנייאק, ובחר בעקבות אירועי השואה לא להביא ילדים לעולם.[דרוש מקור] 1990: Europa, Europa (producent wykonawczy) 1990: Femina 1990: Korczak 1993: Koloss 1993: Do widzenia wczoraj. Dwie krótkie komedie o zmianie systemu 1995: Zołotoje dno 1996: Panna Nikt 1997: Ciemna strona Wenus 1998: Złoto dezerterów 1999: Palce lizać 2000: Chłopaki nie płaczą 2000: Żółty szalik 2000: Noc świętego Mikołaja 2001: Poranek kojota 2001: Requiem 2002: Wszyscy święci 2002: Zemsta 2003: Biała sukienka 2003: Królowa chmur 2004: Długi weekend 2004: Piekło niebo 2005: Barbórka 2005: Przybyli ułani 2005: Komornik 2006: Czeka na nas świat 2006: Miłość w przejściu podziemnym 2009: Mniejsze zło 2011: Uwikłanie 1954: Rzodkiewki 1960: Przygoda w terenie 1960: Do widzenia, do jutra 1961: Ambulans 1962: Jutro premiera 1963: Dwa żebra Adama 1964: Życie raz jeszcze 1965: Potem nastąpi cisza 1967–1968: Stawka większa niż życie 1967: Jowita 1970: Kolumbowie 1972: Dama pikowa 1972: Trzeba zabić tę miłość 1974: S.O.S. 1976: Polskie drogi 1979: Godzina "W" 1980: Mniejsze niebo 1986: Legend of the White Horse 2000: Żółty szalik 2009: Mniejsze zło קריסטינה צ'רניאק-מורגנשטרן, הסרט שלנו - תמונות וזיכרונות מחיי עם קובה, 2017 (קראקוב). Krystyna Cierniak-Morgenstern, Nasz film. Sceny z zycia z Kuba. Wspomnienia מארק הנדריקובסקי, Morgenstern, פוזנן 2012. Marek Hendrykowski, Morgenstern מדיה וקבצים בנושא יאנוש מורגנשטרן בוויקישיתוף יאנוש מורגנשטרן, במסד הנתונים הקולנועיים IMDb (באנגלית) יאנוש מורגנשטרן, באתר AllMovie (באנגלית) יאנוש מורגנשטרן, במסד הנתונים הקולנועיים KinoPoisk (ברוסית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.